Jelaskan Sitoplasma dari Sèl (biologi) dalam bahasa jawa

Fungsi utama kauripan dumadi ing sitoplasmaSitoplasma. Mèh kabèh kagiyatan metabolisme dumadi ing njeron ruangan kanthi isi cuwèran kenthel iki. Ing njero sitoplasma ana organel-organel kang mlayang-layang ing cuwéran kenthel (wujud koloid, nanging ora homogen) kang karan matriks. Organel iki kang nglakoni akèh fungsi kauripan: sintesis bahan, respirasi (pangrombakan), panyimpenan, sarta réaksi marang rangsang. Sapérangan gedhé prosès ing njero sitoplasma diatur kanthi enzimatik.

Saliyané organel, ana uga vakuolaVakuola, butir-butir glepung, butir silikat lan manéka warna prodhuk sékundhèr liya. Vakuola nduwé peran wigati minangka papan panampungan prodhuk sékundhèr kang wanguné cuwèr, saéngga karan uga 'cuwèran sèl'. Cuwèran kang ngisi vakuola béda-béda, gumantung papan lan fungsi sel.